Goliadas

Goliadas () – miestas Jungtinėse Amerikos Valstijose, pietų Teksase, 137 km į pietryčius nuo San Antonijaus, 129 km į šiaurę nuo Korpus Kristi, prie San Antonijaus upės. Apygardos centras. Plentai į Viktoriją, Bivilį, Refjudžiją, Kenedį. Verčiamasi daugiausia žemdirbyste ir gyvulininkyste (medvilnė, javai, kalakutai, galvijai), apylinkėse yra naftos ir dujų telkinių. Turizmas (yra Goliado valstijos istorinis parkas su atstatytais misijos statiniais, paminklas Goliado žudynėms).

2020 m. 51,1 % miesto gyventojų buvo lotynoamerikiečiai, 40,1 % – baltieji, 5,5 % – afroamerikiečiai, 2,5 % – mišrios kilmės.„Explore Census Data“. data.census.gov.

 Istorija 
1749 m. indėnų aranamų kaimo vietoje ispanai įsteigė Nuestra Senjora del Espiritu Santo Sunjigos misiją ir Presidijo La Bahijos tvirtovę. 1812 m. tvirtovę užėmė Augusto Madži samdoma kariuomenė, padėjusi Meksikai kariauti prieš Ispaniją.


1835 m. gruodį, Teksaso revoliucijos pradžioje, La Bahijos tvirtovę užėmė teksasiečių sukilėliai Džordžas Kolinsvortas ir Benas Milamas, bei gruodžio 20 d. čia paskelbė pirminę nepriklausomybės deklaraciją. Praėjus keliomis savaitėms po pralaimėjimo Alame, 330 amerikiečių ir teksasiečių būrys, vadovaujamas generolo Džeimso Fanino, pasidavė meksikiečiams. Nors pasidavinėdamas Faninas tikėjosi, kad jo kariai taps karo belaisviais, Meksikos prezidentas Antonijus Lopesas de Santa Ana įsakė suimtuosius sušaudyti. Kovo 27 d., per Verbų sekmadienį, ties dabartiniu Goliadu sušaudyta ~400 amerikiečių ir teksasiečių. Šios žudynės paskatino JAV pilnai įsitraukti į karą prieš Meksiką.

Goliado pavadinimas naudojamas nuo 1829 m. (galbūt kilęs nuo biblinio Galijoto), apygardos centras nuo 1837 m. Goliadą 1902 ir 1942 m. smarkiai nuniokojo tornadai.

 Šaltiniai 

Kategorija:Teksaso miestai